Il-pulizija f’Missouri l-Istati Uniti kellha tispara l-gass tad-dmugħ lejn il-folol li sfidaw ordni biex jibqgħu ġewwa. Id-dimostrazzjoni f’Ferguson Missouri komplew jiħraxu wara li l-ġimgha l-oħra żagħżugħ iswed inqatel mill-pulizija. Il-pulizija qalet li kienet kostretta tiftaħ in-nar fuq iż-żaghzugh ta’ 18-il sena Michael Brown wara li ġew sparati tiri lejn il-karozza taghhom. Dan il-kaz wassal għall-dimostrazzjoni f’Ferguson, bil-pulizija jkollha wkoll tordna curfews wara li dimostranti ħargu fit-toroq jipprotestaw kontra l-mewt ta’ Brown.